CELEX: 62015TN0440
Language: da
Date: 2015-07-29 00:00:00
Title: Sag T-440/15: Sag anlagt den 29. juli 2015 — European Dynamics Luxembourg m.fl. mod Det Europæiske Lægemiddelagentur (EMA)

12.10.2015   
            
            
               DA
            
            
               Den Europæiske Unions Tidende
            
            
               C 337/31
            
         Sag anlagt den 29. juli 2015 — European Dynamics Luxembourg m.fl. mod Det Europæiske Lægemiddelagentur (EMA)
   (Sag T-440/15)
   (2015/C 337/32)
   Processprog: græsk
   
      Parter
   
   
      Sagsøgere: European Dynamics Luxembourg (Luxembourg, Luxembourg), Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) og European Dynamics Belgium SA (Bruxelles, Belgien) (ved advokaterne I. Ampazis og M. Sfiri)
   
      Sagsøgt: Det Europæiske Lægemiddelagentur (EMA)
   
      Sagsøgernes påstande
   
   
               —
            
            
               Ansøgning nr. SC002 om tjenesteydelser (Request Form for Services) fra Det Europæiske Lægemiddelagentur i sammenhæng med rammeaftale EMA/2012/10/ICT, der blev meddelt sagsøgerne den 22. maj 2015 ved e-mail fra direktøren for det centrale forsyningskontor, annulleres.
            
         
               —
            
            
               Det Europæiske Lægemiddelagentur tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Ifølge sagsøgerne skal den anfægtede ansøgning om tjenesteydelser (Request Form for Services) annulleres i henhold til artikel 263 TEUF, for så vidt som EMA foretog en ændring af de tildelingskriterier, der var fastsat i de tekniske specifikationer, og herved indførte nye kriterier på stadiet for afsendelsen af ansøgningen om tjenesteydelser udført af forretningsanalytikere (Business Analysts).